APSTIPRINĀTS

Ķekavas novada pašvaldības

Iepirkumu komisijas

2017.gada 20.februāra sēdē,

protokols Nr.9

IEPIRKUMA PROCEDŪRAS

**Ķekavas novada applūstošo teritoriju noteikšana, ēku fasāžu un žogu uzmērīšana**

**NOTEIKUMI**

**ID Nr. ĶNP 2017/7**

Ķekavas pagasts, Ķekavas novads, 2017

**1. VISPĀRĪGĀ INFORMĀCIJA**

**1.1. Iepirkuma procedūras nosaukums, identifikācijas numurs un metode**

Iepirkuma procedūra “Ķekavas novada applūstošo teritoriju noteikšana, ēku fasāžu un žogu uzmērīšana”, identifikācijas numurs ĶNP 2017/7, (turpmāk – Iepirkums) tiek veikts saskaņā ar Publisko iepirkumu likuma (turpmāk – PIL) 8.2 pantu.

**1.2. Pasūtītājs**

Pasūtītāja nosaukums: Ķekavas novada pašvaldība.

NMR kods: 90000048491.

Juridiskā adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

Pasūtītāja profila adrese: [www.kekava.lv](http://www.kekava.lv)

Bankas rekvizīti: AS „SEB banka”.

Bankas kods: UNLALV2X.

Konta Nr. LV62UNLA0050014272800.

**1.3. Kontaktpersona**

1.3.1. Kontaktpersona par Iepirkuma nolikumu: Ilga Viegliņa, tālruņa numurs: +371 67935803, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

1.3.2. Kontaktpersona par tehnisko specifikāciju: Andris Lācis, tālruņa numurs: +371 67935803, faksa numurs: +371 67935819, e-pasta adrese: [iepirkumi@kekava.lv](mailto:iepirkumi@kekava.lv).

**1.4. Noteikumu saņemšana**

1.4.1. Noteikumus ieinteresētie piegādātāji var saņemt tos lejuplādējot elektroniskajā formātā Pasūtītāja interneta mājaslapā [www.kekava.lv](http://www.kekava.lv) sadaļā „Publiskie iepirkumi”.

1.4.2. Lejuplādējot noteikumus, ieinteresētais piegādātājs apņemas sekot līdzi Iepirkuma komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājaslapā pie noteikumiem.

**1.5. Papildu informācijas sniegšana**

1.5.1. Ieinteresētais piegādātājs jautājumus par Iepirkuma noteikumiem uzdod rakstiskā veidā, adresējot tos Iepirkuma komisijai un nosūtot tos elektroniski uz elektroniskā pasta adresi: [iepirkumi@kekava.lv](mailto:iepirkumi@kekava.lv).

1.5.2. Iepirkuma komisija atbildi uz ieinteresētā piegādātāja rakstisku jautājumu par Iepirkuma norisi vai tā noteikumiem sniedz iespējami īsākā laikā.

1.5.3. Iepirkuma komisija atbildi ieinteresētajam piegādātājam nosūta elektroniski uz elektroniskā pasta adresi, no kuras saņemts jautājums, un publicē Pasūtītāja interneta mājaslapā www.kekava.lv sadaļā „Publiskie iepirkumi”.

1.5.4. Iepirkuma komisija un ieinteresētie piegādātāji ar informāciju apmainās rakstiski. Mutvārdos sniegtā informācija Iepirkuma ietvaros nav saistoša.

**1.6. Piedāvājuma saturs un noformēšanas prasības**

1.6.1. Piedāvājums jāiesniedz 1 (vienā) aizlīmētā un aizzīmogotā ar zīmogu un/vai parakstu iesaiņojumā, nodrošinot iesaiņojuma drošību, lai piedāvājuma dokumentiem nevar piekļūt, nesabojājot iesaiņojumu.

1.6.2. Uz piedāvājuma iesaiņojuma jānorāda pasūtītāja nosaukums un adrese, iepirkuma procedūras nosaukums un identifikācijas numurs, atzīme „Neatvērt līdz **2017.gada 6.martam plkst.11:00**”.

1.6.3. Iepirkumā iesniedz piedāvājuma dokumentu oriģinālu un kopiju. Uz piedāvājuma oriģināla titullapas jābūt norādei „ORIĢINĀLS”, bet uz piedāvājuma kopijas titullapas jābūt norādei „KOPIJA”. Ja tiek konstatētas pretrunas starp piedāvājuma dokumentu oriģinālu un kopiju, vērtēti tiek piedāvājuma dokumentu oriģināli.

1.6.4. Piedāvājuma dokumentiem:

1.6.4.1. jābūt latviešu valodā vai, ja to oriģināli ir svešvalodā, attiecīgajam dokumentam jāpievieno tā tulkojums latviešu valodā;

1.6.4.2. piedāvājuma dokumentu lapām jābūt numurētām;

1.6.4.3. visiem piedāvājuma dokumentiem jābūt cauršūtiem ar izturīgu diegu vai auklu. Diegiem jābūt stingri nostiprinātiem, uzlīmējot baltu papīra lapu. Šuvuma vietai jābūt apstiprinātai ar pretendenta pārstāvja ar pārstāvības tiesībām parakstu, jānorāda atšifrēts lappušu skaits. Piedāvājumam jābūt noformētam tā, lai novērstu iespēju nomainīt lapas, nesabojājot nostiprinājumu;

1.6.4.4. piedāvājumam ir jābūt skaidri salasāmam, bez labojumiem un dzēsumiem.

1.6.5. Piedāvājuma dokumenti jāsakārto šādā secībā:

1.6.5.1. titullapa ar norādi – Iepirkumam “Ķekavas novada applūstošo teritoriju noteikšana, ēku fasāžu un žogu uzmērīšana”, identifikācijas Nr.ĶNP 2017/7, pretendenta nosaukums, reģ. Nr., juridiskā adrese, tālrunis;

1.6.5.2. satura rādītājs;

1.6.5.3. iesniedzamie dokumenti un pretendenta atlases dokumenti, saskaņā ar Iepirkuma noteikumu 3. nodaļu.

1.6.6. Visi izdevumi, kas saistīti ar piedāvājuma sagatavošanu un iesniegšanu Iepirkumā jāsedz pretendentam.

**1.7. Piedāvājuma iesniegšanas kārtība**

1.7.1. Piedāvājumu iesniedz personīgi vai nosūta pa pastu Ķekavas novada pašvaldības Iepirkuma komisijai līdz **2017. gada 6.martam** plkst. 11:00, adrese: Gaismas iela 19 k-9-1, Ķekava, Ķekavas pagasts, Ķekavas novads, LV-2123.

1.7.2. Iepirkuma komisija neatvērtu piedāvājumu nosūta pa pastu uz pretendenta norādīto adresi, ja piedāvājums iesniegts vai piegādāts Pasūtītājam pēc Iepirkuma noteikumu 1.7.1. apakšpunktā norādītā piedāvājuma iesniegšanas termiņa beigām.

**2. INFORMĀCIJA PAR IEPIRKUMA PRIEKŠMETU**

**2.1. Iepirkuma priekšmeta apraksts**

2.1.1. Iepirkuma priekšmets ir Ķekavas novada applūstošo teritoriju noteikšana, ēku fasāžu un žogu uzmērīšana saskaņā ar tehniskajā specifikācijā (2. pielikums) noteiktajām prasībām.

2.1.2. Iepirkuma nomenklatūra (CPV kods): 7151000-6 (Teritorijas izpētes pakalpojumi).

2.1.3. Pretendents var iesniegt 1 (vienu) piedāvājuma variantu par pilnu Iepirkuma priekšmeta apjomu.

**2.2. Līguma izpilde**

2.2.1. Pakalpojuma izpildes termiņš – līdz 2017.gada 15.maijam (applūstošo teritoriju dokumentiem) un 15.jūnijam (ēku fasāžu un žogu uzmērīšanas dokumentiem);

2.2.2. Pakalpojuma sniegšanas kārtība, līgumslēdzējpušu atbildības nosacījumi, samaksas kārtība par sniegto Pakalpojumu tiks noteikta Iepirkuma līgumā.

**2.3. Līguma izpildes vieta**

Ķekavas novada administratīvā teritorija.

**3. IESNIEDZAMIE DOKUMENTI**

**3.1. Pieteikums**

3.1.1. Pretendenta pieteikums dalībai Iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai (1. pielikums).

3.1.2. Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un līgumu, ja tā atšķiras no Latvijas Republikas (turpmāk – LR) Uzņēmumu reģistrā norādītās.

3.1.3. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām.

3.1.4. Izziņa no Uzņēmumu reģistra, vai citas valsts līdzvērtīgas iestādes par amatpersonu paraksta tiesībām.

**3.2. Atlases prasības un iesniedzamie dokumenti**

3.2.1. Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo uzņēmēju apliecinājumu vai vienošanos par sadarbību konkrētā līguma izpildei.

3.2.2. Atlases prasības:

3.2.2.1. Pretendents normatīvajos aktos noteiktajā kārtībā ir reģistrēts Komercreģistrā vai līdzvērtīgā reģistrā ārvalstīs. Fiziskām personām jābūt reģistrētām LR Valsts ieņēmumu dienestā, kā nodokļu maksātājiem, vai līdzvērtīgā reģistrā ārvalstīs.

3.2.2.2. Pretendentam iepriekšējo 3 (trīs) gadu laikā (no 2014.gada līdz piedāvājuma iesniegšanas brīdim) ir pieredze vismaz 1 (vienā) līdzīgā (pēc finanšu apjoma, rakstura un platības) tehniskajā specifikācijā minēto pakalpojumu veikšanā.

3.2.2.3. Informācija par speciālistiem, kurus Pretendents piesaistīs Pakalpojumu izpildē, to kvalifikāciju un pieredzi, kas apliecina atbilstību Nolikuma 4.4.punkta prasībām, katra piesaistītā speciālista apliecinājums dalībai, kā arī speciālista/-u (gaisa kuģa pilota/-u), kuru/-s Pretendents piesaistīs Pakalpojuma izpildē kvalifikācijas dokumenta kopija/-as, kas apliecina atbilstību Nolikuma 4.4.punkta prasībām.

3.2.2.4. Pretendentam ir nepieciešamās, tiesību aktiem un kompetento institūciju aviācijas jomā prasībām atbilstošas apliecības, dokumenti, kā arī piemērots tehniskais aprīkojums Pakalpojuma veikšanai:

3.2.2.4.1. Gaisa kuģim kuram/-iem ir visas nepieciešamās apliecības un dokumenti Pakalpojumu veikšanai (gaisa kuģa reģistrācijas apliecība, apliecība par gaisa kuģa derīgumu lidojumiem, apdrošināšanas sertifikāts);

3.2.2.4.2. gaisa kuģa/-u ekspluatanta apliecība speciālo aviācijas darbu veikšanai (kas iekļauj tiesības veikt tālizpētes darbus) ar Pretendenta piedāvājumā norādīto gaisa kuģi/-iem (lidmašīnu/-ām, uz kuru/-ām attiecināmas piedāvājumam pievienotās apliecības un dokumentācija);

3.2.2.4.3. licence par tiesībām veikt speciālos aviācijas darbus, kas iekļauj tiesības veikt tālizpētes darbus;

3.2.2.4.4. lāzerskeneris, kurš nodrošina Pakalpojuma izpildi atbilstoši tehniskās specifikācijas prasībām un ir kalibrēts ne agrāk kā 3 (trīs) gadus pirms Pakalpojuma ietvaros paredzētās aerolāzerskenēšanas (kalibrācijas apliecība).

3.2.3. Iesniedzamie dokumenti:

3.2.3.1. Ja nav izveidota personālsabiedrība, tad personu grupa iesniedz visu personu grupas dalībnieku parakstītu saistību raksta (protokolu, vienošanos, citu dokumentu) kopiju, kas apliecina, ka noteiktajā termiņā izveidos personālsabiedrību pasūtījuma izpildei.

3.2.3.3. Pretendents, kurš nav reģistrēts LR Komercreģistrā, iesniedz komercdarbību reģistrējošas iestādes ārvalstīs izdotu reģistrācijas apliecības kopiju.

3.2.3.4. Apliecinājums par 3.2.2.2.apakšpunktā minēto pretendenta iepriekšējo (trīs) gadu laikā iegūto pieredzi (4. pielikums).

3.2.3.5. Pretendentam ir nepieciešamās un tiesību aktiem un kompetento institūciju aviācijas jomā prasībām atbilstošas apliecības, dokumenti, kā arī piemērots tehniskais aprīkojums Pakalpojuma veikšanai:

3.2.3.5.1. Gaisa kuģim kuram/-iem ir visas nepieciešamās apliecības un dokumenti Pakalpojumu veikšanai, gaisa kuģa reģistrācijas apliecība, apliecība par gaisa kuģa derīgumu lidojumiem, apdrošināšanas sertifikāts - kopijas;

3.2.3.5.2. gaisa kuģa/-u ekspluatanta apliecība speciālo aviācijas darbu veikšanai (kas iekļauj tiesības veikt tālizpētes darbus) ar Pretendenta piedāvājumā norādīto gaisa kuģi/-iem, lidmašīnu/-ām, uz kuru/-ām attiecināmas piedāvājumam pievienotās apliecības un dokumentācijas kopija;

3.2.3.5.3. licences kopija par tiesībām veikt speciālos aviācijas darbus, kas iekļauj tiesības veikt tālizpētes darbus;

3.2.3.5.4. lāzerskenera, kurš nodrošina Pakalpojuma izpildi atbilstoši tehniskās specifikācijas prasībām un ir kalibrēts ne agrāk kā 3 (trīs) gadus pirms Pakalpojuma ietvaros paredzētās aerolāzerskenēšana ,kalibrācijas apliecības kopija.

**3.3. Tehniskais piedāvājums**

3.3.1. Pretendenta piedāvātais Pakalpojuma izpildes termiņš ir atbilstošs Iepirkuma noteikumu 2.2.1.apakšpunkta prasībām. Pretendents piedāvāto Pakalpojuma izpildes termiņu norāda Pieteikumā (1. pielikums);

3.3.2. Pretendenta izpratne par Tehnisko specifikāciju un gatavība to izpildīt, iesniedzot izvērstu Pakalpojuma izpildes kalendāro grafiku, kurā atspoguļo plānoto darbu izpildes termiņus pa nedēļām (nenorādot konkrētus mēnešus, grafikā katram darba veidam jānorāda darba uzsākšanas laiks un darba pabeigšanas laiks) nepārsniedzot Iepirkuma noteikumu 2.2.1.apakšpunktā noteikto termiņu.

**3.4. Finanšu piedāvājums**

Finanšu piedāvājumā (3. pielikums) norādītajām cenām ir jābūt norādītām euro (EUR), aprēķinot un norādot piedāvātās cenas ar precizitāti divi cipari aiz komata, un tajā jābūt ietvertiem visiem nodokļiem un nodevām, izņemot pievienotās vērtības nodokli. Cenās jābūt ietvertām arī visām administrācijas, dokumentu sagatavošanas, saskaņošanas un transporta izmaksām, kas saistītas ar Pakalpojuma izpildi.

**4. PIEDĀVĀJUMU VĒRTĒŠANA**

**4.1. Piedāvājuma izvēles kritērijs**

Iepirkuma noteikumiem atbilstošs piedāvājums ar zemāko cenu EUR bez PVN.

**4.2. Piedāvājumu vērtēšanas pamatnoteikumi**

4.2.1. Pasūtītājs pārbauda piedāvājumu atbilstību Iepirkuma noteikumos noteiktajām prasībām un izvēlas piedāvājumu saskaņā ar noteikto piedāvājuma izvēles kritēriju katrā daļā atsevišķi.

4.2.2. Iepirkuma komisija piedāvājumu vērtēšanu veic slēgtās sēdēs šādos posmos:

4.2.2.1. piedāvājumu noformējuma pārbaude;

4.2.2.2. pretendentu atlase;

4.2.2.3. piedāvājumu atbilstības pārbaude;

4.2.2.4. piedāvājumu vērtēšana.

4.2.3. Katrā vērtēšanas posmā vērtē tikai to pretendentu piedāvājumus, kuri nav noraidīti iepriekšējā vērtēšanas posmā.

**4.3. Piedāvājumu noformējuma pārbaude**

4.3.1. Iepirkuma komisija novērtē katra piedāvājuma atbilstību Iepirkuma noteikumu 1.6.apakšpunktā noteiktajām prasībām un to vai iesniegti Iepirkuma noteikumu 3.2.3.apakšpunktā noteiktie dokumenti.

4.3.2. Ja piedāvājums neatbilst kādai no piedāvājumu noformējuma prasībām, Iepirkuma komisija var lemt par attiecīgā piedāvājuma tālāku izskatīšanu.

**4.4. Pretendentu atlase**

4.4.1. Iepirkuma komisija novērtē piedāvājumu noformējuma pārbaudi izturējušā pretendenta atbilstību Iepirkuma noteikumu 3.2. un 3.2.2.apakšpunktos noteiktajām pretendentu atlases prasībām.

4.4.2. Ja pretendents neatbilst kādai no Iepirkuma noteikumu 3.2. un 3.2.2.apakšpunktos noteiktajām pretendentu atlases prasībām, pretendents tiek izslēgts no turpmākās dalības Iepirkumā un tā piedāvājumu tālāk nevērtē.

**4.5. Piedāvājumu atbilstības pārbaude**

4.5.1. Iepirkuma komisija pārbauda, vai piedāvājums atbilst Iepirkuma noteikumu 3.3.apakšpunkta prasībām.

4.5.2. Ja tehniskais piedāvājums neatbilst Iepirkuma noteikumu prasībām, Iepirkuma komisija izslēdz pretendentu no turpmākās dalības Iepirkumā un tā piedāvājumu tālāk nevērtē.

**4.6. Piedāvājuma vērtēšana**

4.6.1. Iepirkuma komisija pārbauda vai piedāvājumos nav aritmētikas kļūdas. Ja Iepirkuma komisija konstatē šādas kļūdas, tā tās izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot piedāvājumu, Iepirkuma komisija ņem vērā labojumus.

4.6.2. Iepirkuma komisija pārbauda, vai nav iesniegts nepamatoti lēts piedāvājums un rīkojas saskaņā ar PIL 48.panta noteikumiem. Ja Iepirkuma komisija konstatē, ka ir iesniegts nepamatoti lēts piedāvājums, tas tiek noraidīts.

4.6.3. Iepirkuma komisija izvēlas piedāvājumu ar zemāko cenu EUR bez PVN no piedāvājumiem, kuri atbilst Iepirkuma noteikumu prasībām.

**5. IEPIRKUMA UZVARĒTĀJA NOTEIKŠANA UN LĪGUMA SLĒGŠANA**

**5.1. Informācijas pārbaude pirms lēmuma par Iepirkuma līguma slēgšanas tiesību piešķiršanu pieņemšanas**

5.1.1. PIL 8.2 panta piektās daļas minēto apstākļu esamību attiecībā uz pretendentu, kuram būtu piešķiramas Iepirkuma līguma slēgšanas tiesības, Iepirkuma komisija pārbauda saskaņā ar PIL 8.2 panta septīto daļu.

5.1.2. Ja pretendents, kuram būtu piešķiramas Iepirkuma līguma slēgšanas tiesības, ir piegādātāju apvienība, Iepirkuma komisija pārbauda PIL 8.2 panta piektās daļas minēto apstākļu esamību attiecībā uz piegādātāju apvienības biedru.

**5.2. Lēmuma par Iepirkuma rezultātiem pieņemšana un paziņošana, Iepirkuma līguma slēgšana**

5.2.1. Par uzvarētāju Iepirkumā katrā daļā atsevišķi tiks atzīts pretendents, kurš būs iesniedzis Iepirkuma noteikumu prasībām atbilstošu piedāvājumu ar zemāko cenu.

5.2.2. Visi pretendenti tiek rakstveidā informēti par Iepirkuma rezultātiem 3 (trīs) darbadienu laikā no lēmuma par Iepirkuma līguma slēgšanas tiesību piešķiršanu pieņemšanas dienas.

5.2.3. Iepirkuma uzvarētājam Iepirkuma līgums jāparaksta 5 (piecu) darbdienu laikā no Pasūtītāja nosūtītā (arī uz elektroniskā pasta adresi) uzaicinājuma parakstīt Iepirkuma līgumu izsūtīšanas dienas. Ja norādītajā termiņā uzvarētājs neparaksta Iepirkuma līgumu, tas tiek uzskatīts par atteikumu slēgt Iepirkuma līgumu.

5.2.4. Ja izraudzītais pretendents atsakās slēgt Iepirkuma līgumu ar Pasūtītāju, Pasūtītājs var pieņemt lēmumu slēgt Iepirkuma līgumu ar nākamo pretendentu, kura piedāvājums atbilst Iepirkuma noteikumu prasībām un ir nākamais piedāvājums ar zemāko cenu konkrētajā daļā.

5.2.5. Atbilstoši PIL 8.2 panta trīspadsmitajai daļai Iepirkuma rezultātā noslēgtā līguma, t.sk. tā grozījumu (ja tādi būs), teksts tiks publicēts Pasūtītāja mājaslapā. Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk. Iepirkuma noteikumos.

**6. NOTEIKUMU PIELIKUMU SARAKSTS**

1.pielikums - Pieteikums (veidlapa).

2.pielikums - Tehniskā specifikācija.

3.pielikums - Finanšu piedāvājums (veidlapa).

4.pielikums – Pretendenta veikto darbu saraksts (veidlapa).

5.pielikums – Informācija par pakalpojuma izpildē piesaistīto speciālistu un apliecinājums dalībai pakalpojuma izpildē.

6.pielikums – Teritorijas plāns (pievienoti kā atsevišķi faili dng un jpg formātā).

Komisijas priekšsēdētājs A.Liškovskis

1.pielikums

Iepirkuma, ID Nr. ĶNP 2017/7, noteikumiem

*Uz pretendenta veidlapas*

|  |  |  |
| --- | --- | --- |
|  |  |  |
| sastādīšanas vieta |  | datums |

**PIETEIKUMS DALĪBAI IEPIRKUMĀ**

**“Ķekavas novada applūstošo teritoriju noteikšana, ēku fasāžu un žogu uzmērīšana”**

Iepirkuma identifikācijas Nr. ĶNP 2017/7

|  |  |  |  |
| --- | --- | --- | --- |
| Informācija par pretendentu\* | | | |
| Pretendenta nosaukums: |  | | |
| Reģistrācijas numurs un datums: |  | | |
| Juridiskā adrese: |  | | |
| Pasta adrese: |  | | |
| Tālrunis: |  | Fakss: |  |
| E-pasta adrese: |  | | |
|  | | | |
| Finanšu rekvizīti\* | | | |
| Kredītiestādes nosaukums: |  | | |
| Kredītiestādes kods: |  | | |
| Konta numurs: |  | | |
|  | | | |
| Informācija par pretendenta kontaktpersonu (atbildīgo personu)\* | | | |
| Vārds, uzvārds: |  | | |
| Ieņemamais amats: |  | | |
| Tālrunis: |  | Fakss: |  |
| E-pasta adrese: |  | | |

* 1. Saskaņā ar Iepirkuma noteikumiem, mēs, apakšā parakstījušies, apstiprinām, ka piekrītam Iepirkuma noteikumu prasībām un piedāvājam veikt Ķekavas novada applūstošo teritoriju noteikšanu, ēku fasāžu un žogu uzmērīšanu šādos termiņos:
     1. Applūstošās teritorijas dokumentu iesniegšanu elektroniskā formā (.dgn un .dwg datnes) līdz 2017.gada 15.maijam
     2. Ēku fasādes un žogu dokumentu iesniegšana elektroniskā formā (.dgn un .dwg datnes) līdz 2017.gada 15.jūnijam.

1. Ja pretendents ir piegādātāju apvienība:

2.1. personas, kuras veido piegādātāju apvienību (nosaukums, reģ. Nr., juridiskā adrese):

2.2. katras personas atbildības apjoms %:

3. Mēs apliecinām, ka:

3.1. nekādā veidā neesam ieinteresēti nevienā citā piedāvājumā, kas iesniegti Iepirkumā;

3.2. nav tādu apstākļu, kuri liegtu piedalīties Iepirkumā un pildīt Iepirkuma noteikumos

un tehniskajā specifikācijā norādītās prasības;

3.3. tehniskajā dokumentācijā nav būtisku nepilnību, kas palielinātu veicamo darbu apjomus un izmaksas, kā arī, ka nebūtiskas nepilnības nekalpos par pamatu neparedzētiem izdevumiem;

3.4. mums ir visa nepieciešamā tehnika, iekārtas un programmatūras kvalitatīvai pakalpojuma sniegšanai.

4. Mēs apņemamies:

4.1. ievērot Iepirkuma noteikumus;

4.2. atzīt sava piedāvājuma spēkā esamību līdz Iepirkuma komisijas lēmuma pieņemšanai par pasūtījuma piešķiršanu, bet gadījumā, ja tiksim atzīti par uzvarētāju – līdz Iepirkuma līguma noslēgšanai;

4.3. slēgt Iepirkuma līgumu un izpildīt visus līguma pamatnosacījumus, ja Pasūtītājs izvēlējies šo piedāvājumu.

Ar šo uzņemos pilnu atbildību par Iepirkumam iesniegto dokumentu komplektāciju, tajos ietverto informāciju, noformējumu, atbilstību Iepirkuma noteikumu prasībām. Sniegtā informācija un dati ir patiesi.

Piedāvājuma dokumentu pakete sastāv no ( ) lapām.

Paraksts:

Vārds, uzvārds:

Amats:

z.v.

Pieteikums sastādīts un parakstīts 2017. gada .\_ .

\* - pretendentam jāaizpilda tukšās vietas šajā formā.

*Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā.*

2.pielikums

Iepirkuma, ID Nr. ĶNP 2017/7, noteikumiem

**TEHNISKĀ SPECIFIKĀCIJA**

**Iepirkumam “Ķekavas novada applūstošo teritoriju noteikšana, ēku fasāžu un žogu uzmērīšana”**

1. ***DARBA UZDEVUMA******MĒRĶIS***

Veikt lāzerskenēšanu applūstošo teritoriju noteikšanai, ēku un žogu uzmērīšanu faktiskās situācijas fiksēšanai, Ķekavas novada un Baložu pilsētas teritorijās 58km2 platībā.

1. **DARBA SATURS**
   1. Veikt lāzerskenēšanu Nolikuma pielikumā Nr.6 apzīmētajā teritorijā;
   2. Veikt plūdu modelēšanu un applūstošo teritoriju noteikšanu;
   3. Veikt ēku fasāžu uzmērīšanu;
   4. Uzmērīt žogus;
2. ***UZMĒRĀMĀS PLATĪBAS, IZVIRZĪTĀS PRASĪBAS***
   1. Uzmērījums jāveic 58km2 platībā, Nolikuma pielikumā Nr.2 apzīmētajā teritorijā:
   2. Applūstošo teritoriju noteikšanai jāveic lāzerskenēšana, ar punktu blīvumu, ne mazāku par 30 punktiem/m2, bezsniega un bezlapu periodā. Vertikālā precizitāte ne sliktāka par 5cm, horizontālā precizitāte ne sliktāka par 10cm.
   3. Applūstošo teritoriju ūdens līmeni nosaka ar varbūtību vismaz reizi 10 gados (ar 10 % applūduma varbūtību). atbilstoši Ministru kabineta noteikumiem Nr.406
   4. Ēku sienu mērījumi jāveic aptuveni 8000 ēkām, visām fasādēm kas vērstas pret ielu vai piebraucamo ceļu.
   5. Žogu mērījumi jāveic visiem žogiem, kas pieguļ ielai vai zemes gabala piebraucamajam ceļam. Mērījums veicams žoga viduslīnijai. Jānosaka žoga tips atbilstoši Ministru kabineta noteikumiem Nr.281
3. **DARBA NOFORMĒJUMS**
   1. Applūstošās teritorijas: elektroniskā formā (.dgn un .dwg datnes)
   2. Ēku fasādes: elektroniskā formā (.dgn un .dwg datnes)
   3. Žogi: elektroniskā formā (.dgn un .dwg datnes)

# 5. DARBA NODOŠANAS TERMIŅŠ UN APMAKSAS KĀRTĪBA

5.1. Nodevums atbilstoši 4.1.punktā minētajam – līdz 2017. gada 15.maijam.

5.2.Nodevums atbilstoši 4.2. un 4.3.punktā minētajam – līdz 2017. gada 15.jūnijam

5.2. Pasūtītājs veiks samaksu par Pakalpojumu saskaņā ar Pretendenta finanšu piedāvājumā norādītajām cenām.

3.pielikums

Iepirkuma, ID Nr. ĶNP 2017/7, noteikumiem

**FINANŠU PIEDĀVĀJUMS**

|  |  |  |
| --- | --- | --- |
| **Nr.** | **Pakalpojuma izmaksu pozīcijas** | **Cena EUR**  **bez PVN** |
| 1. | Ķekavas novada applūstošo teritoriju noteikšana, ēku fasāžu un žogu uzmērīšana |  |
|  | Piedāvātā līgumcena \* EUR bez PVN |  |

\* - Pretendents, sagatavojot finanšu piedāvājumu, piedāvātajā līgumcenā ir iekļāvis visas

izmaksas, kas var rasties pakalpojuma sniegšanas laikā.

4.pielikums

Iepirkuma, ID Nr. ĶNP 2017/7, noteikumiem

**Pretendenta veikto darbu saraksts**

Pretendenta nosaukums:

Reģistrēts:

ar Nr.

Apliecinām, ka pēdējo 3 (trīs) gadu periodā no piedāvājuma iesniegšanas dienas mums ir pieredze iepirkuma tehniskās specifikācijas noteiktajos darbos un mēs esam veikuši šādus pakalpojumus:

|  |  |  |  |  |
| --- | --- | --- | --- | --- |
| Pakalpojuma sniegšanas laiks  (periods (gads), kurā sniegts pakalpojums) | Pakalpojuma pasūtītājs  (uzņēmuma vai institūcijas nosaukums, reģ.nr., juridiskā adrese) | Pakalpojuma apjoms  (km2) | Īss sniegtā pakalpojuma apraksts  (valsts, kurā sniegts pakalpojums, veikto darbu apjoms un saturs) | Pakalpojuma pasūtītāja kontaktpersona  (amats, vārds, uzvārds, tālrunis) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Ar šo uzņemos pilnu atbildību par apliecinājumā ietverto informāciju, atbilstību iepirkuma noteikumu prasībām.

Paraksts:

1. Vārds, uzvārds:

Amats:

Sastādīts un parakstīts 2017. gada „\_\_\_\_\_” \_\_\_\_\_\_\_\_\_\_\_\_\_

**Pielikums Nr. 5**

Iepirkuma, ID Nr. ĶNP 2017/7, noteikumiem

**Informācija par pakalpojuma izpildē piesaistīto speciālistu un apliecinājums dalībai pakalpojuma izpildē**

Speciālista, kurš piedalīsies pakalpojuma izpildē:

1. Vārds, uzvārds, dzimšanas gads\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2. Kvalifikācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(norāda atbilstoši pretendenta piedāvājumā iesniegtajiem kvalifikācijas dokumentiem)

3. Pieredzes apraksts

|  |  |  |  |  |
| --- | --- | --- | --- | --- |
| Pakalpojuma laiks  (periods, kurā sniegts pakalpojums) | Pakalpojuma pasūtītājs  (uzņēmuma vai institūcijas nosaukums, juridiskā adrese) | Pakalpojuma apjoms (km2) | Īss sniegtā pakalpojuma apraksts  (veikto darbu apjoms un saturs) | Pakalpojuma pasūtītāja kontaktpersona (amats, vārds, uzvārds, tālrunis) |
|  |  |  |  |  |
|  |  |  |  |  |

Es, apakšā parakstījies:

1. apliecinu, ka augstākminētais pareizi atspoguļo manu kvalifikāciju un pieredzi;

2. apņemos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

saskaņā ar *<pretendenta nosaukums>* (turpmāk – Pretendents) piedāvājumu kā [*<jomas>* speciālists piedalīties pakalpojuma “Ķekavas novada applūstošo teritoriju noteikšana, ēku fasāžu un žogu uzmērīšana*”* sniegšanā, gadījumā, ja tiek pieņemts lēmums slēgt iepirkuma līgumu ar pretendentu;

3.apliecinu, ka gadījumā, ja tiek pieņemts lēmums slēgt iepirkuma līgumu ar pretendentu pakalpojuma “Ķekavas novada applūstošo teritoriju noteikšana, ēku fasāžu un žogu uzmērīšana*”* sniegšanu, piekrītu, ka mani personas dati tiek izmantoti un nodoti atbildīgajām institūcijām pakalpojuma izpildei nepieciešamo atļauju iegūšanai, aerolāzerskenēšanas darbu saskaņošanai ar atbildīgām institūcijām un Pakalpojuma izpildes kontrolei.

Paraksts:\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sastādīts un parakstīts 2017.gada „\_\_\_\_\_” \_\_\_\_\_\_\_\_\_\_\_\_\_